**CAPITOLUL XI: Procedura de evaluare și selecție a proiectelor depuse în cadrul SDL**

Componenta Comitetul de Selecție și a Comisiei de Contestație va fi aprobată de către Adunarea Generală a Asociației. Comitetul de Selecție va fi format din 7 membrii, reprezentanți ai sectorului public, privat și societății civile, din care ponderea partenerilor privați și ai societății civile depășeste 50%. Pentru fiecare membru al Comitetului de Selecție se va stabili un membru supleant. Comisia de Contestație va fi formata din 3 membrii si 3 supleanți. Componența Comisiei de Contestație va respecta ponderile privind participarea public – privată aplicate pentru constituirea Comitetului de Selecție.

Membrii Comitetului de Selecţie şi Comisiei de Contestaţie au următoarele obligaţii:

1) de a respecta confidenţialitatea lucrărilor şi imparţialitatea în adoptarea deciziilor Comitetului de Selecţie şi Comisiei de Contestaţie; 2) adoptarea deciziilor se face numai de către preşedinte şi membri, prin vot majoritar; 3) consemnarea de către unul dintre membrii, desemnat, a deciziilor adoptate în cadrul Comitetului de Selecţie respectiv a Comisiei de Contestaţie; 4) de a se prezenta la lucrările programate de câte ori este nevoie; (membrii Comitetului de Selecție pot fi înlocuiți de către Adunarea Generală, prin vot majoritar dacă se constată că un membru nu își îndeplinește angajamentele și obligațiile față de GAL; 5) de a studia rapoartele de evaluare şi de a decide cu privire la proiectele care vor fi finanţate în cadrul strategiei de dezvoltare a teritoriului; 6) de a raporta Adunării Generale cu privire la proiectele selectate; 7) de a respecta regulile conflictului de interes, completând o declarație in acest sens.

La selecţia proiectelor, se va aplica regula „dublului cvorum”, respectiv pentru validarea voturilor, este necesar ca în momentul selecţiei să fie prezenţi cel puţin 50% din membrii comitetului de selecție, din care peste 50% să fie din mediul privat şi societate civilă. Dacă unul dintre proiectele depuse pentru selecție aparține unuia dintre membrii comitetului de selecție, persoana/organizația în cauză nu are drept de vot și nu va participa la întâlnirea comitetului respectiv.

Primirea proiectelor se face de către responsabilul secretariat, la sediul GAL Regiunea Rediu-Prajeni, judetul Iași, prin inregistrare intr-un registru special. Evaluarea proiectelor se realizează cu respectarea principiului “4 ochi”, de către 2 responsabilii evaluator – un angajat care completeaza ș un angajat care verifica, în baza procedurilor de evaluare proprii, precum si a celor din manualele de proceduri folosite de MADR, respectiv: verifica conformitatea proiectului, respectarea critieriilor de eligibilitate.

După încheierea procesului de evaluare și selecție, Comitetul de Selecție va emite un Raport de Selecție Intermediar, în care vor fi înscrise proiectele retrase, neeligibile, eligibile neselectate și eligibile selectate, valoarea acestora, numele solicitanților, iar pentru proiectele eligibile punctajul obținut pentru fiecare criteriu de selecție. Raportul de Selecție Intermediar va fi publicat pe pagina de web a GAL. În baza acestuia, GAL va transmite rezultatele selecției către solicitanți. Beneficiarii care au fost notificaţi de către GAL de faptul că proiectele acestora au fost declarate neeligibile sau nu au fost selectate pot depune contestaţii la sediul GAL. Contestațiile pot fi depuse în termenele care vor fi stabilite in manualele de procedure. Contestaţiile primite vor fi analizate de către Comisia de Contestaţie, care va elabora un Raport de Contestații ce va fi înaintat Comitetului de Selecție GAL si publicat pe pagina de web proprie.

În baza Raportului de Contestații, Comitetul de Selecție va emite Raportul de selecție final, în care vor fi înscrise proiectele retrase, neeligibile, eligibile neselectate și eligibile selectate, valoarea acestora, numele solicitanților, iar pentru proiectele eligibile punctajul obținut pentru fiecare criteriu de selecție. În Raportul de Selecție Final vor fi evidențiate proiectele declarate eligibile sau selectate în baza soluționării contestațiilor. GAL va publica pe pagina de web proprie Raportul de Selecție Final și va înștiința solicitanții asupra rezultatelor procesului de evaluare și selecție.

*Tabelul nr. 10 - componenţa Comitetului de Selecţie:*

|  |  |  |  |
| --- | --- | --- | --- |
| **PARTENERI PUBLICI - 14%** | | | |
| **Partener** | **Funcţia în CS** | | **Tip/Observatii** |
| **Unitate Administrativ Teritorială Vlădeni** | membru | | Administrație publică locală |
| **PARTENERI PRIVAŢI - 43%** | | | |
| **Partener** | **Funcţia în CS** | | **Tip/Observații** |
| **Societate Comercială**  **ROGIPA SRL** | membru | | **Societate cu Răspundere Limitată** |
| **Centrul medical CARDIODENT SRL** | membru | | **Societate cu Răspundere Limitată** |
| **Societate Comercială**  **ETCONSTRUCT LUX RESIDENCE SRL** | membru | | **Societate cu Răspundere Limitată** |
| **SOCIETATE CIVILĂ - 43%** | | | |
| **Partener** | **Funcţia în CS** | | **Tip/Observatii** |
| **Asociația „Trifoiul Movileni”** | membru | | **ONG** |
| **Asociația sportivă „Gloria Românești”** | membru | | ONG |
| **Fundația corona** | membru | | ONG |
| **Membrii Supleanti** | | | |
| **Partener** | **Funcţia în CC** | | **Tip/Observatii** |
| **Societate Comercială**  **„LA HAIDĂU”** | membru supleant | | **Societate cu Răspundere Limitată** |
| **Societate Comercială**  **FERMA LA BUNICI** | membru supleant | | **Societate cu Răspundere Limitată** |
| **Societate Agricolă „Ceres Plugari”** | membru supleant | | **Societate Agricolă** |
| **PFA Iliescu Ionuț** | membru supleant | | **Persoană Fizică Autorizată** |
| **PFA Lipșă Magdalena Viorica** | | membru supleant | **Persoană Fizică Autorizată** |
| **II Iftode Vasile Valentin** | | membru supleant | **Întreprindere Individuală** |
| **Asociația „Managementul Vieții”** | | membru supleant | **ONG** |