**FIȘA MĂSURII M8**

**Denumirea măsurii:** Investiții în infrastuctura socială

**CODUL Masurii: M8 / 6B**

**Tipul măsurii: X INVESTIȚII**

□ SERVICII

□ SPRIJIN FORFETAR

**1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL.**

Prin analiza SWOT au fost identificate următoarele aspecte relevante pentru dezvoltarea spațiului rural din teritoriul GAL Regiunea Rediu Prăjeni: dezvoltarea infrastructurii de bază şi a serviciilor și a riscului de excluziune socială.

Dezvoltarea infrastructurii sociale durabile a spațiului rural Regiunea Rediu Prăjeni este indispensabil legată de îmbunătățirea serviciilor sociale ale zonei.

Prin intermediul acestei măsuri **se respectă CS 3.1. SDL prevede cel puțin o măsură dedicată investițiilor în infrastructura socială**

**Obiectivul de dezvoltare rurală** la care contribuie Măsura M8 conform Reg. (UE) nr. 1305/2013, art. 4. este: c) Obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă.

**Obiectivele specifice** ale măsurii M8 sunt:

- Creșterea numărului de locuitori din teritoriul GAL care beneficiază de servicii sociale;

- Îmbunătățirea calității vieții.

Măsura contribuie la prioritatea **P6: „Promovarea incluziunii sociale, a reducerii sărăciei și a dezvoltării economice în zonele rurale”**, conform art.5, (6) din Reg. (UE) nr. 1305/2013.

Măsura corespunde obiectivelor art. 20 din Titlul III: Sprijinul pentru dezvoltarea rurală la Reg. (UE) nr. 1305/2013.

Măsura contribuie la Domeniul de intervenție: **6B**) Incurajarea dezvoltării locale în zonele rurale, conform art. 5, Reg. (UE) nr. 1305/2013.

Măsura contribuie la obiectivele transversale legate de inovare, de protecția mediului și de atenuarea schimbărilor climatice și de adaptarea la acestea, in conformitate cu prevederile art. 5 din Reg. (UE) nr. 1305/2013.

Complementaritatea cu alte măsuri din SDL: -.

Sinergia cu alte măsuri din SDL: **M5 (DI: 6B), M6 (DI: 6A), M7 (DI: 6B), M9 (DI: 6C).**

**2. Valoarea adăugată a măsurii**

Serviciile sociale și infrastructura conexă nu răspund nevoilor populației rurale, iar deficitul condițiilor de dezvoltare în mediul rural din perspectivă socială se reflectă în dezvoltarea economică a zonei rurale: nu există unități de îngrijire a adulților, destinate vârstnicilor, în timp ce numărul persoanelor vârstnice din zonele rurale este în continuă creștere, situație este identică și în cazul creșelor.

Dezvoltarea economică și socială durabilă a zonelor rurale depinde intrinsec de îmbunătățirea infrastructurii rurale existente și a serviciilor de bază integrate. Populația rurală va beneficia de infrastructura îmbunătățită, care va crea standarde de viață corespunzătoare în comunitate.

**3. Trimiteri la alte acte legislative**

Legislație UE

* **Directiva 2000/60/CE** a Parlamentului European şi a Consiliului din 23 octombrie 2000

**R (UE) nr. 1407/2013** privind aplicarea art. 107 și 108 din Tratatul privind funcționarea Uniunii Europene referitor la ajutoarele de minimis;

* **R(UE) nr. 1303/2013** de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a R (CE) nr. 1083/2006 al Consiliului;
* **R (UE) nr. 480/2014** de completare a R (UE) nr. 1303/2013;
* **R (UE) nr. 808/2014** de stabilire a normelor de aplicare a R (UE) Nr. 1305/2013

Legislație Națională;

* **Legea nr. 215/2001** a administrației publice locale – republicată, cu modificările și completările ulterioare;
* **Hotărârea Guvernului nr. 26/2000** cu privire la asociații și fundații, cu modificările și completările ulterioare;
* **Legea nr. 263/2007** privind înfiinţarea, organizarea şi funcţionarea creşelor; Legea nr. 215/2001 a administrației publice locale - republicată, cu modificările și completările ulterioare.

**4. Beneficiari direcți/indirecți (grup țintă)**

- Comunele si asociatiile acestora definite conform legislației în vigoare;

- ONG-uri definite conform legislației în vigoare;

- GAL - în cazul în care niciun alt solicitant nu-și manifestă interesul și se aplică măsuri de evitare a conflictului de interese.

**5. Tip de sprijin**

* Rambursarea costurilor eligibile suportate și plătite efectiv,
* Plăți în avans, cu condiția constituirii unei garanții bancare sau a unei garanții echivalente corespunzătoare procentului de 100 % din valoarea avansului, în conformitate cu art. 45 (4) și art. 63 ale Reg. (UE) nr. 1305/2013.

**6. Tipuri de acțiuni eligibile și neeligibile**

1).

- Investiții în crearea, îmbunătățirea (inclusiv dotarea) și extinderea infrastructurii la scară mică de tip social (centre de zi si/sau centre sociale multifunctionale pentru integrare sociala si/sau pentru ajutorarea persoanelor defavorizate, centre de zi pentru batrani, precum si orice alt serviciu social fara cazare incadrat in lista serviciilor sociale fara cazare conform Nomenclatorului serviciilor sociale fara cazare aprobat HG nr.867/2015)

- Construcția de clădiri noi destinate serviciilor de asistență socială (conform Nomenclatorului aprobat prin HG 867/2015). Inclusiv dotarea acestora;

- Reabilitarea, modernizarea și/sau dotarea instituțiilor de asistență socială ce

funcționează (conform Nomenclatorului serviciilor sociale fara cazare aprobat prin HG 867/2015);

- Investiții in extinderea serviciilor sociale (conform legislației în vigoare), care sunt relevante pentru teritoriu.

Actiuni neeligibile:

Cheltuielile neeligibile generale sunt:

* cheltuielile cu achiziţionarea de bunuri și echipamente „second hand”;
* cheltuieli efectuate înainte de semnarea contractului de finanțare a proiectului cu excepţia: costurilor generale definite la art 45, alin 2 litera c) a R (UE) nr. 1305 / 2013 care pot fi realizate înainte de depunerea cererii de finanțare;
* cheltuieli cu achiziția mijloacelor de transport pentru uz personal şi pentru transport persoane;
* cheltuieli cu investițiile ce fac obiectul dublei finanțări care vizează aceleași costuri eligibile;
* în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare;
* cheltuieli neeligibile în conformitate cu art. 69, alin (3) din R (UE) nr. 1303 / 2013 și anume:

a. dobânzi debitoare, cu excepţia celor referitoare la granturi acordate sub forma unei subvenţii pentru dobândă sau a unei subvenţii pentru comisioanele de garantare;

b. achiziţionarea de terenuri neconstruite şi de terenuri construite;

c. taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul sau a prevederilor specifice pentru instrumente financiare.

Cheltuielile neeligibile specifice sunt:

- Investiții în infrastructurile sociale de tip rezidențial;

- Contribuția în natură;

- Costuri privind închirierea de mașini, utilaje, instalații și echipamente;

- Costuri operaționale inclusiv costuri de întreținere și chirie.

**7. Condiții de eligibilitate**

- Investitia trebuie sa demonstreze necesitatea, oportunitatea si potentialul economic al acesteia prin intermediul Studiului de Fezabilitate/Documentatia de Avizare pentru Lucrari de Interventii/Memoriu justificativ;

- Solicitantul trebuie să se încadreze în categoria beneficiarilor eligibili;

- Solicitantul trebuie să se angajeze să asigure întreținerea/mentenanța investiţiei pe o perioadă de minim 5 ani de la ultima plată;

- Solicitantul trebuie să nu fie în insolvenţă sau incapacitate de plată;

- Investiția trebuie să se încadreze în cel puțin unul din tipurile de sprijin prevăzute prin fisa măsurii;

- Investiția să se realizeze în teritoriul GAL Regiunea Regiunea Rediu - Prăjeni;

- Investiția trebuie să fie în corelare cu orice strategie de dezvoltare națională/regională/județeană/locală aprobată, corespunzătoare domeniului de investiții si sa contribuie la atingerea obiectivelor prevazute in Strategia de Dezvoltare Locala GAL Regiunea Rediu-Prajeni;

- Investiția trebuie să respecte Planul Urbanistic General;

- Solicitantul investitiilor trebuie sa faca dovada proprietatii/administrarii bunului imobil; - Soliciantul trebuie sa fie acreditat ca prestator de servicii sociale, conform legislatiei in vigoare din domeniul asistentei sociale;

- Ulterior finantarii proiectului de infrastructura sociala beneficiarul va asigura sustenabilitatea proiectului din surse proprii sau prin obtinerea in cadrul Axei 5 POCU, prin depunerea unui proiect distinct cu respectarea conditiilor specifice POCU;

- Proiectul include fie operatiuni negeneratoare de venit, fie operatiuni generatoare de venit cu utilitate publica. In cadrul masurii M8 sunt excluse de la finatare operatiunile generatoare de profit.

**8. Criterii de selecție**

1. Proiecte care nu au mai primit anterior sprijin comunitar pentru o investiţie similară;

2. Gradul de saracie al zonei in care va fi implementat proiectul;

3. Proiectul contine componente inovative sau de protectia mediului si clima;

4. Proiectul prevede crearea de locuri de munca;

5. Populatia neta deservita prin proiect.

**9. Sume (aplicabile) și rata sprijinului**

Sprijinul public nerambursabil acordat în cadrul Masurii 8 va fi 100% din totalul cheltuielilor eligibile (întrucât prin această măsură se finanțează fie operațiuni negeneratoare de venit, fie operațiuni generatoare de venit cu utilitate publică) și nu va depăși valoarea maximă nerambursabilă pe proiect stabilită în cadrul apelului de selecție, in limita a maxim 200.000 euro/proiect, indiferent de tipul investitiei.

**10. Indicatori de monitorizare**

**Indicator specific:** Populație netă care beneficiază de servicii/infrastructuri îmbunătățite.

**Indicator suplimentar (specific LEADER):** Locuri de muncă create.