**CAPITOLUL XII: Descrierea mecanismelor de evitare a posibilelor conflicte de interese conform legislatiei naționale**

Conform legislației comunitare și naționale în vigoare, conflictul de interes poate fi definit ca acea situație sau împrejurare în care interesul personal, direct ori indirect al responsabilului contravine interesului public, astfel încât afectează sau ar putea afecta independența și imparțialitatea sa în luarea deciziilor ori îndeplinirea la timp și cu obiectivitate a îndatoririlor care îi revin în exercitarea funcției deținute.

În acest sens, toate persoanele implicate la nivelul GAL în evaluarea și selecția proiectelor (membri în Comitetul de Selecție, în Comisia de Soluționare a Contestațiilor sau angajații GAL implicați în procesul de evaluare) vor trebui să completeze o Declarație privind evitarea conflictului de interese, în care să se facă referire la prevederile art. 10 și 11 din OG 66/2011, privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora.

Dacă unul dintre proiectele depuse pentru selectare aparţine unuia din membrii Consiliului Director, Comitetului de Selecție, Comisiei de contestații sau a unuia dintre angajații GAL implicați în evaluarea proiectelor sau afini ai acestora sau a unei entități juridice în care acesta persoană are implicații/interese, în conformitate cu prevederile legale naționale (Legea 161/2003, privind unele măsuri pentru asigurarea transparenței în exercitarea demnităților publice, a funcțiilor publice și în mediul de afaceri, prevenirea și sanctionarea coruptiei, OUG 66/2011, privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora) și comunitare aplicabile, persoana în cauză nu va participa la deciziile privind lansarea apelului de selecție, procesul de verificare, nu are drept de vot şi nu va participa la întâlnirea comitetului respectiv pentru sesiunea de selecţie sau contestație în cauză. În cazul în care unul dintre angajații GAL sau membrii desemnaţi ai Comitetul de Selecție, Comisia de contestații constată că se află în situaţia de conflict de interese, acesta are obligaţia de a solicita de îndată înlocuirea sa.

Pentru evitarea situatiei de conflict de interese, Asociatia GAL Regiunea Rediu-Prajeni, a desemnat în calitatea de supleanți al membrilor Consiliului Director (organ decizional) un număr de 2(două) personae, iar pentru fiecare membru al Comitetului de Selecție a fost stabilit un membru supleant.

|  |
| --- |
| Pentru a garanta transparenţa în procesul decizional angajații GAL Regiunea Rediu-Prăjeni vor asigura publicitatea componenței organelor decizionale din cadrul Asociației, precum și a documentelor emise de acestea, prin afișare permanentă pe site-ul GAL, sediul GAL, sediile partenerilor si mass-media.  In ceea ce priveste evitarea oricărui potenţial conflict de interese, în modelul de implementare al SDL, există o separare adecvată a responsabilităţilor angajatilor din cadrul Compartimentului administrativ al GAL, conform celor prezentate la Cap. IX: Descrierea mecanismelor de gestionare, monitorizare, evaluare si control al strategiei. De asemenea, personalul de execuție al GAL este obligat să informeze Consiliul Director cu privire la orice alte activități aducătoare de venituri pe care le desfășoară atât pe cont propriu cât și în calitate de angajați, în scopul de a verifica să nu existe nici o incompatibilitate între interesele individuale și cele ale GAL. |